Det ble avholdt styremøter nr. 05-13 i Momarken-selskapene 25-04 på selskapets kontor. Samtlige styremedlemmer var til stede med unntak av Anja Guerrera som hadde meldt forfall. I hennes fravær møtte Cecilie H. Andersson. Fra administrasjonen møtte daglig leder Knut Ekhaugen.

Driftsselskapet.

Konstituering.

Dagens praksis er at 1. vara får alle styredokumenter slik at han/hun har relevant informasjon når han/hun møter ved forfall. Styret drøftet om man skulle endre praksis ved at 1. vara innkalles til alle styremøter. Styret vedtok enstemmig at man skulle fortsette dagens praksis, men at også 2. vara får styredokumenter tilsendt fast.

Godkjenning av referat fra forrige møte.

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling pr uke 16.
* Innspill terminliste 2014
* Daglig leder deltar i en ny arbeidsgruppe i NR som skal foreslå tiltak for å øke reklame- og sponsorinntektene ifm TV-produksjonen.
* Prosjekt Banedrift hvor DNT hadde innkalt alle daglige ledere DS til møte i HH 22-04.
* Momarkens deltakelse i Per Åge Andersens begravelse.
* Evaluering Unionskampen og Skjærtorsdag .
* Sammenstilling av driftskostnader alle DS’er som viser at Momarken fortsatt også i 2012 hadde nest lavest driftskostnader av sammenlignbare baner.

Orienteringen med kommentarer ble tatt til etterretning.

Regnskapsrapport pr mars.

Rapporten med kommentarer ble tatt til etterretning.

Gjenstandspremier.

Det var utarbeidet en oversikt som viste hvordan Momarkens budsjett på 650’ fordeler seg på ulike typer gjenstandspremier. Sølvpokaler utgjør 65 %. Det var også laget en oppstilling på hvilke beløp andre baner bruker på gjenstandspremier. Det varierer fra 270’ til 870’. Momarken ligger i det øvre sjiktet.

Styret drøftet mulige kutt/innsparinger og det ble fattet følgende enstemmige vedtak:

* Administrasjonen bes om å utrede og fremme forslag innsparing på sølvpremier storløp 2014
* I løp med gavepremie til eier, trener, kusk og oppasser bortfaller gavepremie til kusk.

Momarkenfestivalen - Utslagningsløp.

Kjeld Henning Sandem hadde gjort en sammenfatning av arbeidet til utvalget som ble oppnevnt på forrige møte. Etter drøftinger i styret, ble det fattet følgende enstemmige vedtak:

Både kvalifiseringer og finale går over 2.100 m. Grunnlagsgrenser inntil 225.000 respektive 450.000. 20.000 i første i kvalifiseringer, 50.000 i finalen med bonus 25.000 hvis samme hest vinner både kvalifisering og finale.

Navn: Momarken Arena-løpet. Søker om dobbelkjøring også i 2014 og kjører løpet årlig om vi får søknaden imøtekommet.

Eventuelt.

Seminar om banepreparering - daglig leder ble bedt om å få en snarlig avklaring om DNT er medarrangør.